O   D   L   U   K  A
O ZAŠTITI ŽIVOTNE SREDINE OD BUKE I MERAMA ZA ZAŠTITU OD BUKE
NA TERITORIJI OPŠTINE BAČKI  PETROVAC
                 („Službeni list Opštine Bački Petrovac“, br. 7/2015-prečišćeni tekst i 1/2017)
I   OSNOVNE ODREDBE
Član 1

Ovom odlukom uređuju se: subjekti zaštite životne sredine od buke;  mere i uslovi zaštite od buke u životnoj sredini; merenje buke u životnoj sredini; pristup informacijama o buci; nadzor i druga pitanja od značaja za zaštitu životne sredine i zdravlje ljudi na teritoriji Opštine Bački Petrovac.
Član 2

Bukom u smislu ove odluke  podrazumeva se svaki neželjeni  ili štetan zvuk,koji potiče iz izvora buke kao štetnog emitera neželjenog ili štetnog zvuka, a to može da bude svaki uređaj, sredstvo za rad, saobraćajno sredstvo, instalacija postrojenja, tehnološki postupak, elektroakustički uređaj, ljudska aktivnost , a koja prelazi dozvoljeni nivo buke u sredini u kojoj čovek boravi, a propisana je ovom odlukom i Pravilnikom o dozvoljenom nivou buke u životnoj sredini («Službeni glasnik RS», br. 54/92). 

Izvorima zvuka smatraju se pokretni i nepokretni objekti koji pod određenim okolnostima generišu zvuk, a takođe i otvoreni i zatvoreni prostori za sport, igru, ples, predstave, koncerte, slušanje muzike i sl. kao i ugostiteljski objekti, garaže, parking prostori i dr. 


Štetni efekti jesu negativni uticaji buke na zdravlje ljudi i životnu sredinu, odnosno uznemiravanje kao stepen ometanja ljudi bukom.
II SUBJEKTI ZAŠTITE ŽIVOTNE SREDINE OD BUKE
Član 3
Subjekti zaštite životne sredine od buke su:

1.) Pravna i fizička lica koja obavljanjem svojih delatnosti utiču ili mogu uticati na izloženost buci, a dužna su da obezbede učešće u troškovima zaštite od buke u životnoj sredini u okviru investicionih, tekućih i proizvodnih troškova; praćenje uticaja svoje delatnosti na buku; sprovođenje odgovarajućih mera zaštite od buke.

2.) Organizatori javnih skupova, zabavnih i sportskih priredbi i drugih aktivnosti na otvorenom i u zatvorenom prostoru   dužni su da u prijavi za održavanje javnih skupova i aktivnosti dostave podatke o merama zaštite od buke ukoliko upotreba zvučnih i drugih uređaja može prekoračiti propisane granične vrednosti
III MERE I USLOVI ZAŠTITE OD BUKE
Član 4

Zone naselja i zone odmora i rekreacije na teritoriji Opštine Bački Petrovac, utvrđene su urbanističkim planovima naseljenih mesta Opštine Bački Petrovac, a u cilju preduzimanja mera za zaštitu od buke i sistematsko merenje buke.
Član  5

Indikator buke je fizička veličina kojom se opisuje buka u životnoj sredini  a vezana je za štetani efekat buke.

           Indikatori buke koriste se u cilju utvrđivanja nivoa buke u životnoj sredini , za procenu i predviđanja nivoa buke i njenih efekata,izradu strateških karata buke i planiranja mera zaštite od buke.

           Vrednost indikatora buke u životnoj sredini  utvrđuje se metodama merenja. 
           Zabranjeno je emitovanje buke u životnoj sredini iznad propisanih graničnih vrednosti koje su određene Uredbom  o indikatorima buke,graničnim vrednostima, metodama za ocenjivanje indikatora buke,uznemiravanja i štetnih efekata buke u životnoj sredini („Sl.glasnik RS“,br.75/2010):
Tabela 1 Granične vrednosti indikatora buke na otvorenom prostoru
	zona
	Namena prostora
	nivo buke u dB (A)

	
	
	za dan i veče
od 06h do 22h
	za noć
od 22h do 06h

	1.
	Područja za odmor i rekreaciju, bolničke zone i oporavilišta, kulturno-istorijski lokaliteti, veliki parkovi
	50
	40

	2.
	Turistička područja, kampovi i školske zone
	50
	45

	3.
	Čisto stambena područja
	55
	45

	4.
	Poslovno-stambena područja, trgovačko-stambena područja i dečja igrališta
	60
	50

	5.
	Gradski centar, zanatska, trgovačka, administrativno-upravna zona sa stanovima, zona duž autoputeva, magistralnih i gradskih saobraćajnica
	65
	55

	6.
	Industrijska, skladišna i servisna područja i transportni terminali bez stambenih zgrada
	Na granici ove zone buka ne sme prelaziti graničnu vrednost u zoni sa kojom se graniči


Granične vrednosti date u tabeli 1 odnose se na osnovne indikatore buke i na merodavni nivo buke
Tabela 2. Granične vrednosti indikatora buke u zatvorenim prostorijama
	  
	Namena prostorija
	nivo buke u dB(A)

	
	
	za dan i veče
od  6h do 22h
	za noć
od22 do 6h

	1.
	Boravišne prostorije (spavaća i dnevna soba) u stambenoj zgradi pri zatvorenim prozorima.
	35
	30

	2.
2.1
	U javnim i drugim objektima, pri zatvorenim prozorima:
Zdravstvene ustanove i privatna praksa, i u njima:
	  
	  

	  
	a) bolesničke sobe
	35
	30

	  
	b) ordinacije
	40
	40

	  
	v) operacioni blok bez medicinskih uređaja i opreme
	35
	35

	2.2
	Prostorije u objektima za odmor dece i učenika, i spavaće sobe domova za boravak starih lica i penzionera 
	35
	30

	2.3
	Prostorije za vaspitno-obrazovni rad (učionice, slušaonice, kabineti i sl.), bioskopske dvorane i čitaonice u bibliotekama
	40
	40

	2.4
	pozorišne i koncertne dvorane
	30
	30

	2.5
	hotelske sobe
	35
	30


Član 6

Merenje nivoa buke vršiće se dva puta godišnje, jedno u letnjem i jedno u zimskom periodu na 9 lokacija i to:

- Centar Bački Petrovac
- Stambena zona Bački Petrovac
- Centar Gložan
- Stambena zona Gložan
- Centar Kulpin 
- Stambena zona Kulpin
- Centar Maglić
- Stambena zona Maglić
- Industrijska zona Bački Petrovac .
Član 7

Izvori buke mogu se koristiti ako imaju isprave( Izveštaj merenja nivoa buke u životnoj sredini izrađen od strane ovlašćene i stručne organizacije) o podacima o izmerenom nivou buke dB (A) pri propisanim uslovima korišćenja i održavanja u određenim zonama. 
Troškovi merenja iz prethodnog stava ovog člana padaju na teret imalaca-korisnika izvora.
U toku letnjeg računanja vremena u periodu od 24,00 do 06,00 časova na javnim površinama, letnjim baštama, nadstrešnicama i igralištima i drugim površinama na otvorenom prostoru, nije dozvoljeno korišćenje muzičkih uređaja – izvora buke, a petkom i subotom i u dane održavanja praznika u periodu od 02,00 do 06,00 časova. U dane održavanja svečanosti: Praznika rada (1.maj), Dana opštine Bački Petrovac, Slovačkih narodnih svečanosti, „Dana Petrovca“, „U susret SNS – Predslávnosťové dni v Kulpíne“, „Kulpin fest“, „Backup fest“, Leto u Magliću“, Festival „Tancuj-tancuj“ u Gložanu, Svadba nekad i sad u Kulpinu, kao i u dane praznika naseljenog mesta (seoska slava) koji je određen Statutom Mesne zajednice, dozvoljeno je korišćenje muzičkih uređaja-izvora buke, s tim, da isti bukom ne ugrožavaju životnu sredinu. 
Član 8

Merenje buke u zonama iz člana 6. ove Odluke vršiće se prema ukazanoj potrebi a na osnovu procene inspektora za zaštitu životne sredine (u daljem tekstu: inspektor) po potrebi za merenjem. 


Merenje buke će se izvršiti  na osnovu pismenog zahteva građana a po nalogu inspektora ako je osnovana sumnja da buka prelazi dozvoljene vrednosti dB-a. 


Merenje buke iz člana 6. kao  i stava 1. i 2. ovog člana  vršiće se preko ovlašćenih, stručnih i naučnih organizacija i ustanova. 
Član 9
Troškove merenja buke iz člana 8. snosi imalac izvora, ukoliko ona prelazi nivo propisan ovom Odlukom, a ukoliko je nivo u dozvoljenim granicama, troškovi merenja buke padaju na teret budžeta Opštine Bački Petrovac.
IV PRISTUP  INFORMACIJAMA O BUCI
Član 10

Inspektor zaštite životne sredine  obezbeđuje  pristup javnosti informacijama i podacima iz strateških karata buke u životnoj sredini i akcionih planova kojim se uređuje zaštita životne sredine od buke. 

Informacije i podaci iz stava 1. ovog člana moraju biti saopšteni javnosti jasno, razumljivo i pristupačno, uz upotrebu najpogodnijih informacionih tehnologija.

V NADZOR
Član 11

Nadzor nad sprovođenjem ove odluke vrši opštinski inspektor za zaštitu životne sredine opštine Bački Petrovac.
Član 12
U vršenju nadzora nad primenom mera zaštite od buke inspektor utvrđuje : 

1. da li se izvor buke koristi sa propisanim podacima iz člana 7. ove Odluke. 


2. da li imaoci-korisnici izvora buke pored propisanih podataka iz člana 7. ove Odluke 
                poseduju i pismeno  uputstvo o merama za zaštitu od buke,

3. da li se izvori buke upotrebljavaju i održavaju tako da buka ne prelazi propisane nivoe.
Član 13
U vršenju poslova iz člana 12. ove odluke inspektor može  da rešenjem  naredi, da se u određenom roku, otklone sledeće nepravilnosti i to :

1. zabrani ili ograniči korišćenje ili upotrebu mašina, prevoznih sredstava, opreme i uređaja koji 
               nisu u skladu sa tehničkim propisima;


2. zabrani ili ograniči na određeno vreme korišćenje izvora buke ili vršenje delatnosti i drugih 
                aktivnosti koje predstavljaju izvor buke na određenom području, odnosno u određenoj   

                akustičkoj zoni iznad propisanih  graničnih vrednosti;


3. naredi sprovođenje akustičkih mera zaštite od buke;


4. zabrani proizvodnju i promet određenih proizvoda i vršenje određenih aktivnosti, na 
                određeno vreme; 


5. zabrani, odnosno ograniči upotrebu izvora buke dok se ne preduzmu mere zaštite od buke;


6. zabrani upotrebu mašina, opreme i uređaja koji nemaju podatke o zvučnoj snazi koju emituju  

                pod određenim  uslovima upotrebe;

7. zabrani obavljanje delatnosti i ostalih aktivnosti u objektu koji zbog buke ometaju odmor i   

                noćni mir na vremenski period od 30 dana, odnosno 60 dana u slučaju ponovljenog 
                ometanja bukom, ako to nije moguće postići merom zabrane upotrebe izvora buke;

8. zabrani obavljanje delatnosti, odnosno aktivnosti ako su iste započete bez rešenja nadležnog    

                organa  kojim se utvrđuje da su sprovedene mere zaštite od buke;

9. naredi dostavljanje podataka za informacioni sistem;

          10. naredi izvršenje drugih propisanih obaveza u određenom roku.


U vršenju inspekcijskih poslova inspektor može privremeno oduzeti predmete, opremu ili uređaje čija upotreba nije dozvoljena ili koji su nastali, odnosno kojima su izvršene nedozvoljene radnje, a iste će biti sačuvane u prostorijama SO Bački Petrovac u prostorijama arhive.
VI KAZNENE ODREDBE
Član 14
Novčanom kaznom u fiksnom iznosu od 60.000,00 dinara kazniće se za prekršaj pravno lice ako koristi:


1. izvore buke bez propisane isprave sa podacima o nivou buke pri propisanim uslovima 
                korišćenja i održavanja (član 7. ove odluke),

2. ne obezbedi da izvor buke pored propisane isprave poseduje i pismeno uputstvo o merama za  

                zaštitu od  buke, 

3. izvor buke tako da buka prelazi dozvoljene nivoe propisane u članu 5.ove odluke,
            4. ako koristi izvore buke suprotno odredbama stava 3. član 7. ove Odluke.
Za prekršaj iz stava 1. ovog člana kazniće se fizičko lice ili odgovorno lice novčanom kaznom u fiksnom iznosu  od  10.000,00 dinara.
Za prekršaj iz stava 1. ovog člana kazniće se preduzetnik  novčanom kaznom u fiksnom iznosu od 30.000,00 dinara.
                               Lice protiv koga je izdat prekršajni nalog ako prihvati odgovornost i u roku od osam dana od dana prijema prekršajnog naloga plati polovinu izrečene novčane kazne oslobađa se plaćanja druge polovine izrečene novčane kazne.

Član 15
Novčanom kaznom u fiksnom iznosu od 10.000,00 dinara kazniće se fizičko lice ili odgovorno lice u pravnom  licu ukoliko:

1. ne omogući ovlašćenom inspektoru da izvrši nadzor nad primenom odredbi ove odluke ili ne 
                omogući merenje buke,

2. ne postupi po rešenju inspektora za zaštitu životne sredine izdatom na osnovu člana 12. i 13. ove Odluke.
Za prekršaj iz stava 1. ovog člana kazniće se preduzetnik  novčanom kaznom u fiksnom iznosu od  30.000,00 dinara.
Za prekršaj iz stava 1 ovog člana kazniće se pravno lice novčanom kaznom u fiksnom iznosu od 60.000,00 dinara.

                               Lice protiv koga je izdat prekršajni nalog ako prihvati odgovornost i u roku od osam dana od dana prijema prekršajnog naloga plati polovinu izrečene novčane kazne oslobađa se plaćanja druge polovine izrečene novčane kazne.

VII PRELAZNE I ZAVRŠNE ODREDBE
Član 16

Imaoci odnosno korisnici buke koji na dan stupanja na snagu ove Odluke koriste izvore buke bez isprava o izmerenom nivou buke na osnovu člana 7. ove Odluke, dužni su da iste pribave u roku od 3. meseca od dana stupanja na snagu ove Odluke.


U slučaju da imalac odnosno korisnik izvora buke u propisanom roku ne pribavi isprave sa podacima o izmerenom nivou buke, merenje izvora buke će se izvršiti po nalogu inspektora a na teret imaoca korisnika izvora buke.
Član 17
             Stupanjem na snagu ove Odluke prestaje da važi Odluka o merama za zaštitu od buke („Sl. list opštine Bački Petrovac“,br. 10/2002,4/2003,5/2005 i 6/2006)

Član 18
Ova odluka stupa na snagu osmog dana od dana objavljivanja u "Službenom listu Opštine Bački Petrovac"
Samostalni član

Odluke o dopuni Odluke o zaštiti životne sredine od buke i merama za zaštitu od buke

na teritoriji Opštine Bački Petrovac

/“Službeni list Opštine Bački Petrovac“, br. 2/2013)

Član 2
             Ova Odluka stupa na snagu osmog dana od dana objavljivanja u „Službenom listu Opštine Bački Petrovac“.

Samostalni član

Odluke o dopuni Odluke o zaštiti životne sredine od buke i merama za zaštitu od buke

Na teritoriji Opštine Bački Petrovac

(„Službeni list Opštine Bački Petrovac“, br. 14/2013)

                                                                              Član 2
             Ova Odluka stupa na snagu osmog dana od dana objavljivanja u „Službenom listu Opštine Bački Petrovac“.

Samostalni član

Odluke o dopuni Odluke o zaštiti životne sredine od buke i merama za zaštitu od buke

na teritoriji Opštine Bački Petrovac

(„Službeni list Opštine Bački Petrovac“, br. 3/2015)

Član 2
                   Ova Odluka stupa na snagu osmog dana od dana objavljivanja u „Službenom listu Opštine Bački Petrovac“.

Samostalni članovi

Odluke o dopuni Odluke o zaštiti životne sredine od buke i merama za zaštitu od buke

na teritoriji Opštine Bački Petrovac

(„Službeni list Opštine Bački Petrovac“, br. 5/2015)

                                                                              Član 2
                    Obavezuje se Komisija za propise, predstavke i pritužbe i primopredaju dužnosti i službenih akata da sačini prečišćeni tekst ove Odluke.

                                                                              Član 3
                     Ova Odluka stupa na snagu osmog dana od dana objavljivanja u „Službenom listu Opštine Bački Petrovac“.

